Više je osoba ozlijeđeno u lančanom sudaru koji se danas u popodnevnim satima dogodio na 205. kilometru autoceste A1 u pravcu Splita kod čvora Gornja Ploča. Iz PU ličko-senjske nam je potvrđeno da je u sudaru sudjelovalo šest do sedam vozila, kao i da, prema prvim informacijama s mjesta događaja, među ozlijeđenima ne bi trebalo biti teže stradalih osoba.

Istovremeno, HAK javlja da je zbog požara i dima za sav promet zatvorena dionica autoceste A1 između čvorova Gospić i Sveti Rok u oba smjera. Obilazak je čvor Gospić (A1)-Gospić (DC50)-čvor Sveti Rok i obrnuto.

Neslužbeno doznajemo da se radi o požaru korova uz autocestu, koji je zadimio prometnicu, a upravo je to i vjerojatni uzrok nesreće, odnosno jedan od uzroka, uz nepridržavanje razmaka u vožnji i drugih faktora koje će utvrditi policija očevidom koji je u tijeku.